Eastern Michigan University

Eastern Michigan University er et delstatseid universitet i Ypsilanti i delstaten Michigan, USA. Det ble grunnlagt i 1849 som den aller første høyskole (Normal School) utenfor de opprinnelige tretten koloniene. Ved Eastern Michigan var det i 2006 immatrikulert 22 821 studenter, og skolepengene det samme året var på US$ 6 935 årlig for delstatens egne studenter (90% av studentmassen). Av studentene går nesten 5 000 på høyere grads studier (Master, Ph.D). Det var studenter fra 74 land i 2007. Det høyeste undervisnings- og eksamensnivået strekker seg helt til doktorgrad. fagfokuset er på utpregede liberal arts-studier med bred samfunnsappell – lærerstudier, helserelaterte studier, språk, humaniora og tekniske fag. Doktorgrad tidleles i skoleledelse, teknologifag og psykologi. Sherzer-observatoriet er et astronomisk forskningssenter som ble herjet av brann i 1987, da det gamle Mellishteleskopet fra 1903 ble totalskadd. Det moderne Bruce T. Halle University har et automatisert, datastyrt boksøkerutstyr som har kapasitet til å finne inntil én million bøker. Den 7. juli 2008 ble Dr. Susan Martin innsatt som EMU's 22. president. Hun er den første kvinnelige president i EMU's historie. Referanser Eksterne lenker (en) Offisielt nettsted (en) Eastern Michigan University – kategori av bilder, video eller lyd på Commons (en) Eastern Michigan University – galleri av bilder, video eller lyd på Commons Eastern Michigan University på Facebook Eastern Michigan University på Instagram Eastern Michigan University på X (tidligere Twitter)